Resolució 374/2018, de 12 de desembre
Administració: Consell de Col·legis de Metges de Catalunya
Document sobre ús mèdic de teràpies complementàries
És inqüestionable que el document final de "Principis" en té, de rellevància i interès públic, tant per a la praxis mèdica, com per als drets de les persones destinatàries d'ella; el sol fet que aquest document hagi estat objecte de debat públic, tant entre membres de la professió mèdica, com per part de terceres persones, indica clarament que poden ser rellevants i tenir interès públic els documents i les participacions que han pogut incidir en el seu contingut final, per poder així aprofundir en i ponderar els motius i les finalitats del posicionament exprés del CCMC, per a la qual cosa pot ser tant rellevant conèixer l'origen i el tenir de les propostes recollides, com de les refusades, com els termes dels debats mantinguts.
S'hauria produït silenci administratiu en la tramitació de la sol·licitud d'informació pública, amb els conseqüents efectes estimatoris de la sol·licitud previstos per l'article 35.1 LTAIPBG; és cert que l'article 35.2 LTAIPBG estableix que no es pot obtenir per silenci administratiu informació afectada per límits legals; però aquest precepte no diu res sobre les causes d'admissibilitat, de manera que, com han aplicat reiteradament les resolucions de la GAIP, la invocació d'una causa d'inadmissibilitat de les sol·licituds d'informació pública només està justificada en el marc de la tramitació de la sol·licitud afectada, de manera que si la sol·licitud ja ha estat estimada presumptament per silenci administratiu positiu, en aplicació de l'article 35.1 LTAIPBG, com és aquest cas, els efectes estimatoris del silenci administratiu (que segons l'article 24.2 de la Llei 39/2015, d'1 d'octubre, de procediment administratiu comú de les administracions públiques, té a tots els efectes la consideració d'un veritable acte administratiu) no poden ser contradits per una inadmissió posterior que legalment no ha estat deixada al marge dels efectes del silenci administratiu.
Prèviament a facilitar la identitat d'aquestes persones, si s'escau, caldria traslladar-les prèviament la sol·licitud, d'acord amb el previst per l'article 31 LTAIPBG; ateses les circumstàncies del cas, aquest trasllat s'hauria de practicar en el marc de l'execució d'aquesta Resolució i, en cas que formulin al·legacions, el CCMC les hauria de traslladar a la GAIP perquè resolgui sobre els seus efectes.
Número d'expedient de la Reclamació: 390/2018
Vist que l'entitat reclamada (el CCMC) no és formalment una Administració pública, sinó una corporació de dret públic, escau valorar fins a quin la informació sol·licitada objecte d'aquesta Reclamació té la condició d'informació pública subjecta al dret d'accés.
L'article 3.1.b LTAIPBG estableix que aquesta llei és aplicable, entre altres, als "col·legis professionals i les corporacions de dret públic en allò que afecta a l'exercici de llurs funcions públiques".
Per tant, cal valorar fins a quin punt la informació demanada en aquest procediment afecta les funcions públiques del CCMA.
Segons l'article 39 de la Llei 7/2006, d'exercici de les professions titulades i dels col·legis professionals, són funcions públiques d'aquestes entitats, entre altres: "a) Garantir que l'exercici professional s'adeqüi a la normativa, la deontologia i les bones pràctiques, i que es respectin els drets i els interessos de les persones destinatàries de l'actuació professional.
A aquest efecte, els col·legis professionals han d'ordenar en l'àmbit de llur competència l'exercici de les professions d'acord amb el marc legal aplicable, vetllant pel compliment dels deures i de les obligacions de les persones col·legiades, per la dignitat professional i pel respecte dels drets dels ciutadans, i proposar a l'Administració l'adopció de mesures en relació amb l'ordenació i la regulació de l'accés i l'exercici de la professió. b) Vetllar pels drets i pel compliment dels deures i les obligacions dels col·legiats i perquè no es produeixin actes d'intrusisme, de competència deslleial o altres actuacions irregulars en relació amb la professió col·legiada, adoptant, si s'escau, les mesures i les accions establertes per l'ordenament jurídic".
Vista la condició d'Administració pública atribuïble al CCMC, la informació que es troba en el seu poder és informació pública, tal com estableix l'article 2.b LTAIPBG, que la defineix com "la informació elaborada per l'Administració i la que aquesta té en el seu poder com a conseqüència de la seva activitat o de l'exercici de les seves funcions".
Al tractar-se d'informació pública, cal pressuposar el dret de qualsevol persona a accedir-hi, d'acord amb el previst per l'article 18.1 LTAIPBG ("les persones tenen el dret a accedir a la informació pública, a què fa referència l'article 2.b"), llevat que concorrin causes expressament previstes per les lleis que puguin comportar la seva denegació, tal com estableix l'article 20.1 LTAIPBG ("el dret d'accés a la informació pública només pot ésser denegat o restringit per les causes expressament establertes per les lleis").
Cal concloure, doncs, que la informació demanada a la sol·licitud d'informació que és objecte d'aquesta Reclamació és informació pública i que procediria declarar el dret de la persona reclamant a obtenir-la, llevat que ho impedeixi una causa expressament prevista per les lleis.
El CCMC invoca la causa establerta per l'article 29.1.a LTAIPBG.
Segons l'article 29.1.a LTAIPBG, "són inadmeses a tràmit les sol·licituds d'accés a la informació pública en els supòsits següents: a) si demanen notes, esborranys, resums, opinions o qualsevol document de treball intern sense rellevància o interès públic".
Segons l'informe del CCMA, tindria aquest caràcter la documentació emprada per elaborar el seu document de posició sobre "Principis per a l'ús mèdic de les teràpies complementàries".
La sol·licitud d'informació demana textualment el següent: "tot l'expedient administratiu (en especial, acord d'aprovació, informes emesos i consultes públiques realitzades) del document de posició del CCMC "Principis per a l'ús mèdic de les teràpies complementàries" de juliol de 2018".
Si bé el CCMA indica que formalment no hi hauria un expedient administratiu, admet explícitament en el seu informe que hi haurien, com a mínim, treballs preparatoris del document de posició citat, treballs que en qualsevol cas caldria considerar compresos dins l'objecte de la sol·licitud d'informació; l'eventual existència d'aquests treballs preparatoris també sembla versemblant ateses les consideracions fetes a la part final de les al·legacions de la persona reclamant referides a l'antecedent 7.
És a dir, amb l'expressió "tot l'expedient administratiu" que es fa a la sol·licitud, cal entendre que el que demana la persona reclamant és tota la informació generada al sí del CCMC, o obtinguda per ell (o, dit d'una altra manera: la que està en el seu poder), amb l'objectiu de redactar el document de posició "Principis per a l'ús mèdic de les teràpies complementàries", amb independència que s'integri formalment en un expedient administratiu (que sembla ser que no existeix), o no.
Com posen de manifest les al·legacions de la persona reclamant citades a l'antecedent 7, la GAIP considera que "cal destacar que en els termes de l'article 29.1.a per a poder establir aquesta causa d'inadmissibilitat cal que es compleixin, acumulativament, dos tipus de requisits: d'una banda, que la documentació sol·licitada tingui la textura de nota, esborrany, resum, opinió o document de treball intern, en general, i que, a més, que aquest document no tingui rellevància ni interès públic" (Resolució 225/2018).
Sense entrar a valorar si els documents en poder del CCMC relacionats amb l'elaboració del document de posició tenen o no la textura de "notes, esborranys, resums, opinions o documents de treball", de les consideracions aportades per la persona reclamant se'n dedueix fàcilment que és molt improbable que, a més d'aquesta textura, no tinguin rellevància o interès públic.
És inqüestionable que el document final de "Principis" en té, de rellevància i interès públic, tant per a la praxis mèdica, com per als drets de les persones destinatàries d'ella.
A més, el sol fet que aquest document hagi estat objecte de debat públic, tant entre membres de la professió mèdica, com per part de terceres persones, indica clarament que poden ser rellevants i tenir interès públic els documents i les participacions que han pogut incidir en el seu contingut final, per poder així aprofundir en i ponderar els motius i les finalitats del posicionament exprés del CCMC, per a la qual cosa pot ser tant rellevant conèixer l'origen i el tenor de les propostes recollides, com de les refusades, com els termes dels debats mantinguts.
Per una altra banda, els antecedents també posen de manifest que s'hauria produït silenci administratiu en la tramitació de la sol·licitud d'informació pública, amb els conseqüents efectes estimatoris de la sol·licitud previstos per l'article 35.1 LTAIPBG.
És cert que l'article 35.2 LTAIPBG estableix que no es pot obtenir per silenci administratiu informació afectada per límits legals; però aquest precepte no diu res sobre les causes d'admissibilitat, de manera que, com han aplicat reiteradament les resolucions de la GAIP, la invocació d'una causa d'inadmissibilitat de les sol·licituds d'informació pública només està justificada en el marc de la tramitació de la sol·licitud afectada, de manera que si la sol·licitud ja ha estat estimada presumptament per silenci administratiu positiu, en aplicació de l'article 35.1 LTAIPBG, com és aquest cas, els efectes estimatoris del silenci administratiu (que segons l'article 24.2 de la Llei 39/2015, d'1 d'octubre, de procediment administratiu comú de les administracions públiques, té a tots els efectes la consideració d'un veritable acte administratiu) no poden ser contradits per una inadmissió posterior.
En conseqüència, pels dos motius indicats als paràgrafs anteriors, no és procedent aplicar en aquest cas la causa d'inadmissibilitat de les sol·licituds d'informació pública de l'article 29.1.a LTAIPBG i, per tant, cal estimar la Reclamació i declarar el dret de la persona reclamant a tota la informació sol·licitada, inclosa la de qualsevol tipus que hagi servit per preparar el document de posicionament sobre "Principis per a l'ús mèdic de les teràpies complementàries" (en especial, l'acord d'aprovació, els informes emesos i les consultes públiques realitzades).
Si, com sostenen les al·legacions indicades a l'antecedent 7, hi ha hagut una comissió de metges experts que han participat en redacció del document de posicionament, cal considerar inclòs a la sol·licitud l'accés a totes les seves aportacions que estiguin en poder del CCMC, així com també la identitat dels experts i les expertes indicats (ara bé: prèviament a facilitar la identitat d'aquestes persones, si hi són, que no consta, caldria traslladar-les prèviament la sol·licitud, d'acord amb el previst per l'article 31 LTAIPBG; ateses les circumstàncies del cas, aquest trasllat s'hauria de practicar en el marc de l'execució d'aquesta Resolució i, en cas que formulin al·legacions, el CCMC les hauria de traslladar a la GAIP perquè resolgui sobre els seus efectes).
La informació indicada al paràgraf anterior s'ha de lliurar a la persona reclamant en el format demanat per ella, és a dir: per coreu electrònic i, en cas de no estar aquesta informació digitalitzada, se li ha de facilitar consulta i possibilitat de còpies.
Sobre la base dels antecedents i fonaments jurídics exposats, el Ple de la GAIP, en la sessió de 12 de desembre de 2018, resol per unanimitat:
Barcelona, 12 de desembre de 2018